Аԥсны акультуратә афиша: “Уахынлатәи алакәқәеи аҽыхәа иаҵәеи”, аконцертқәа, аспектакльқәа
09:52 29.05.2023 (ирҿыцуп: 10:33 29.05.2023)
© Sputnik / Томас ТхайцукПредпремьерный показ спектакля "Электра"
© Sputnik / Томас Тхайцук
Аԥсны акультуратә афиша лаҵара 29 инаркны рашәара 4 рҟынӡа. Аинформациатә маҵзуреи арадиои Sputnik Аԥсны ишәыднагалоит ареспубликаҿы имҩаԥысраны иҟоу атеатртә қәгыларақәа, афилармониатәи аестрадатәи аконцертқәа, ацәыргақәҵақәа.
Сариа Кәарцхьиаԥҳа, Sputnik
Иааиуа амчыбжь азы Ацәыргақәҵатә зал хадаҿы аус шауц иауеит Аԥшьа Ҳагԥҳа лцәыргақәҵа "Уахынлатәи алакәқәеи аҽыхәа иаҵәеи". Аекспозициа аус ауеит рашәара 5 рҟынӡа.
Аҳәынҭқарратә филармониаҟны иазԥхьагәаҭоуп:
Лаҵара 29 асааҭ 19:00 рзы – аконцерт-шоу “Apsny-star”
Лаҵара 30 асааҭ 18:00 рзы – ансамбль “Абаза” аконцерт
Рашәара 1 асааҭ 18:00 рзы – аахыҵ Уаԥстәылатәи ансамбль “Симд” аконцерт.
Аԥсуа ҳәынҭқарратә Аҿар ртеатр аҿы лаҵара 29 асааҭ 19:00 рзы "Аԥсҭазаара ахаҿсахьақәа", еицырдыруа ашәҟәыҩҩцәа Шоҭа Ҷкадуа, Шьалодиа Аџьынџьал, Таиф Аџьба рырҿиамҭақәа рышьаҭала. Аиумор аформала ирылацәажәоуп актуалтә зҵаарақәа.
Искандер ихьӡ зху Аурыс драматә театр аҿы:
Лаҵара 29 - 30 асааҭ 19:00 рзы - “Електра” (арежиссиор Артиом Устинов). Ажәытә Бырзентәылатәи атрагедиа аазыԥшуа аспектакль.
Рашәара 1 асааҭ 18:00 рзы - Фаиа Мархолиа лықәыргыламҭа - амиузикл "Аглобус гьежь".
Рашәара 3 асааҭ 18:00, асааҭ 21:00 рзы - аспектакль "Метод", арежиссиор Марк Вдовин.
Рашәара 4 асааҭ 15:00 рзы - ахәыҷтәы спектакль "Аешьа Жьакәыр & Аешьа Абгахәыҷы".
Самсон Ҷанба ихьӡ зху Аԥсуа драматә театр аҿы лаҵара 31 асааҭ 18:00 рзы иддырбоит "Ауапеиқәаҵәа" - Коста Хетагуров ихьӡ зху Аахыҵ Уаԥстәыла Аҳәынҭқарратә драматә театр аспектакль. Арежиссиор-ақәыргылаҩ Казбек Џьелиев.
3 Лаҵара, 18:34
Рашәара 2 асааҭ 19:00 рзы Аԥсуа театр аҿы - “Агәхыхҩы”. Аспектакль шьаҭас иамоуп Фиодор Достоевски иҩымҭа "Ауаа ӷарқәа", Макар Девушкини Варенька Добросиоловеи рыбзиабара. Ароль хадақәа нарыгӡоит Ҭеимураз Чамагәуеи Амра Начҟьебиаԥҳаи.
Акультуратә мчыбжьы хыркәшахоит ауарӷан музыка аконцерт Пицундатәи ауахәамаҿ. Иара мҩаԥгахоит рашәара 4 асааҭ 17:00 азы.